《赣县向宰座上见绿萼梅主簿程开老相勉赋诗》
宋代·曾丰

素与百花少相谐，醉眼时为梅一开。岭南岭北几十种，人所常见非奇瑰。

中有孤根别风骨，白金镂盏玻璃台。白华红萼虽倾国，但恐红非本来色。

逃红归绿未到真，与真相近亦天德。化工厌驳会还纯，华萼并教同一白。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。